Gulácsi csapattársával pótolná sztárcsatárát a Barcelona
A Barcelona labdarúgócsapata szeretné szerzõdtetni Timo Wernert a Leipzigtõl, hogy vele pótolja Luis Suárezt.
Az uruguayi csatár térdmûtétje után legalább négy hónapig nem léphet pályára. A Sport címû lap szerint a katalánok eredetileg nem terveztek új igazolást a téli szünetben, de Suárez kiesésével változott a helyzet.

Werner - Gulácsi Péter és Willi Orbán csapattársa - augusztusban hosszabbította meg szerzõdését 2023-ig a lipcsei csapatnál, amely az élen áll a Bundesligában és nyolcaddöntõs a Bajnokok Ligájában. Köszönhetõen a 23 éves csatárnak is, aki 20 gólt lõtt 18 bajnokin, így holtversenyben vezeti a góllövõlistát a lengyel Robert Lewandowskival (Bayern München).

A Barcelona sajtóhírek szerint maximum 30 millió eurót áldozna Suárez pótlására, illetve kölcsönszerzõdésben gondolkodik. Werner mellett nincs más kiszemeltje a katalánoknak, akiknek a helyzetét nehezíti, hogy hosszabb ideje arról szólnak a hírek, hogy a Liverpool is élénken érdeklõdik a német csatár iránt.